《送友人还莆阳》
明代·林培

腊月风凄凄，独坐对图史。有客叩我门，揖言归故里。

故里莆之阳，壶山连九鲤。主人结茅庐，郁郁溪山里。

一笑天籁鸣，下笔烟云起。养就双羽翰，咫尺云霄拟。

何以赠君行，汀兰与江芷。

作者简介：林培（？—约一五九七），字培之。东莞人。烈子。明神宗万历元年（一五七三）举人。任湖广新化知县，擢南京河南道御史。后以疏陈时政忤帝意谪福建盐运司知事，寻以亲老告归，卒于家。明熹宗天启二年追赠光禄寺少卿。有《疏草》、《治录》、《游记》、《诗草》等。清温汝能《粤东诗海》卷三六有传。